CHG บวกแรง 4% โบรกเชียร์ซื้อเป้า 4.20 บ. เก็งงบ Q2 โตเด่นทะลุ 700 ล้าน
CHG บวกแรง 4% โบรกเชียร์ซื้อเป้า 4.20 บาท เก็งกำไรงบไตรมาส 2/65 กำไรโต 22% ทะลุ 700 ล้าน รายได้ธุรกิจโรงพยาบาลพุ่ง
CHG บวกแรง 4% โบรกเชียร์ซื้อเป้า 4.20 บ. เก็งกำไรงบไตรมาส 2/65 กำไรโต 22% ทะลุ 700 ล้าน รายได้ธุรกิจโรงพยาบาลพุ่ง
2 ส.ค. 2565

ผู้สื่อข่าวรายง่านว่า วันนี้(2ส.ค.65) บริษัท โรงพยาบาลจุฬารัตน์ จำกัด (มหาชน) หรือ CHG ณ เวลา 10:05 น. อยู่ที่ระดับ 3.88 บาท บวก 0.14 บาท หรือ 3.74% สูงสุดที่ระดับ 3.88 บาท ต่ำสุดที่ระดับ 3.76 บาท ด้วยมูลค่าการซื้อขาย 55.97 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (5 ก.ค.65) ว่า แนวโน้มกำไรไตรมาส 2/65 ทางฝ่ายวิจัยคาดว่าจะมีกำไรสุทธิอยู่ที่ราว 700 ล้านบาท เพิ่มขึ้น 22% จากงวดเดียวกันของปีก่อน ตามทิศทางรายได้ธุรกิจโรงพยาบาล เพิ่มขึ้น 37% จากงวดเดียวกันของปีก่อน
เนื่องมาจากผลของฤดูกาล และการให้บริการเกี่ยวกับ COVID คาดจะมีสัดส่วนรายได้ลดลงจาก 39% ในไตรมาส 2/64 ที่มีรายได้ COVID ราว 800 ล้านบาท และ 55% ในไตรมาส 1/65 ที่มีรายได้ COVID ราว 1,980 ล้านบาท
นอกจากนี้คาดว่าอัตราครองเตียงมีแนวโน้มลดลง 81% ในไตรมาส 2/64 และ 78% ในไตรมาส 1/65 จะทำให้มี  %Gross margin ต่ำกว่าระดับ 40% ลดลงจาก 41.80% ในไตรมาส 2/64 และ 52.30% ในไตรมาส 1/65 แนะนำราคาเป้าหมาย 4.20 บาท